Að skrifa er athöfn þar sem rithöfundur gefur sér tíma til að koma hugsunum sínum , tilfinningum og aðstæðum á blað , formar efnið , brýtur það til mergjar , skapar myndir eða hugrif , velur og hafnar orðum og fær óvænta hugljómun . Efnið „ Hvers vegna ég skrifa “ vekur vangaveltur um sannleika , undrun og hugsjónir . Sigurlín Bjarney Gísladóttir og Gunnar Hersveinn rithöfundar skrifast á í nóvember í leit að svörum og munu flytja hugleiðingar sínar 20. nóvember kl. 20 í Gerðubergi og leyfa gestum að taka þátt í umræðunni . George Orwell sagðist greina fjórar driffjaðrir sem knúðu hann til að skrifa : einskær egóismi , fagurfræðilegur eldmóður , söguleg hvöt og pólitískur tilgangur . Hann sagðist oftast taka upp pennann þegar hann skynjaði óréttlæti og fyndi til samstöðu . Sigurlín Bjarney Gísladóttir hefur vakið athygli fyrir skemmtileg og persónuleg efnistök í ljóðum sínum en bók hennar Tungusól og nokkrir dagar í maí var tilnefnd til Maístjörnunnar árið 2017 . Ljóðabókin Undrarýmið er sjöunda bók hennar og kom út á þessu ári . Gunnar Hersveinn rithöfundur og heimspekingur hefur umsjón með Heimspekikaffinu og leiðir gesti í lifandi umræðu um málefnin á aðgengilegan hátt . Hann hefur skrifað m.a. skrifað ljóðabækur og bækur um siðfræði eins og Gæfuspor -gildin í lífinu , Orðspor , Þjóðgildin og síðast Hugskot - skamm , fram - og víðsýni ásamt Friðbjörgu Ingimarsdóttur . Verið öll velkomin , frítt inn meðan húsrúm leyfir og heitt á könnunni á kaffihúsinu .